**Tisztelettel meghívjuk az Ópusztaszeri Nemzeti Történeti Emlékpark és a Tarnówi Regionális Múzeum (Lengyelország)**

Szarmaták: Mítosz és valóság

Az ókori szarmaták régészeti hagyatéka és az újkori lengyel nemesi képzelet


című kiállításának megnyitó ünnepségére

**2019. május 17., péntek**

**10:00**

**Ópusztaszeri Nemzeti Történeti Emlékpark, Látogatóközpont**

**6767 Ópusztaszer Szoborkert 68.**



Program:

**10:00 Kiállítás megnyitó**

***Andrzej Szpunar***, a Tarnówi Regionális Múzeum igazgatójának megnyitóbeszéde

***Dr. Kiss Róbert****,* az Ópusztaszeri Nemzeti Történeti Emlékpark általános helyettes, igazgatási vezetőjének megnyitóbeszéde

A kiállítást bemutatja: ***Szabó Dénes Kristóf,*** az Ópusztaszeri Nemzeti Történeti Emlékpark szakmai részlegének vezetője

**11:00 Előadások**

***Dr. Vörös Gabriella***(SZTE Régészeti Tanszék): Az igazi szarmaták

***Walter Dorottya***(Móra Ferenc Múzeum): A szarmaták temetkezési szokásai a Dél-Alföldön

***Dr. Varga Beáta***(SZTE Újkori Egyetemes Történeti és Mediterrán Tanulmányok Tanszék): A lengyel nemesi köztársaság és a lengyel nemesség a 16-17. században

Szarmaták: mítosz és valóság

*A kora újkori (XVI–XVIII. századi) lengyel nemesség a szarmatáktól eredeztette magát, ezen alapult a lengyel szarmatizmus ideológiája. Sarmatia a XVI. század első felének humanista írásaiban tűnt föl először Lengyelország neveként, érdekes módon egy időben azzal, hogy Petrus Ransanus a magyarokat származtatta a szarmatáktól. A szarmata leszármazástudat a magyar nemesi ideológia szkíta és hun leszármazástudatával is párhuzamba állítható.*

*Mivel a lengyelországi népesség közel tizede nemesember volt, a szarmatizmus széles körben formálta a lengyel népi-nemzeti öntudatot. A szarmatizmus keleties elemeket mutató, övvel összefogott hosszú kaftános viseletet, frizurát, huszárharcmodort, és történeti nemesi tudatot együttesen jelentett. Bár a lengyel-szarmata rokonság elképzelése ma már történelmi fikciónak tekinthető, kultúrtörténeti tényezőként és a lengyel nemzeti öntudat kialakulásában játszott szerepe miatt jelentős volt. A kiállítás a szarmatizmus 16-17. századi anyagi kultúrában, viseleti tárgyakban, fegyverzetben, képzőművészetben tükröződő ideológiáját állítja kontrasztba a Kárpát-medence gazdag, valódi kora szarmata leletanyagával, az elsőként az I-II. században az Alföldre telepedő jazigok, majd a roxolánok és alánok temetőinek hagyatékával, a halmos temetkezésektől és a valóban harcias ókori szarmaták fegyvereitől a mindennapok jellegzetes, szürke színű szarmata edényművességéig vagy épp a tarka gyöngyhímzéses szarmata női nadrágok és szoknyák maradványaiig. A Szarmaták: mítosz és valóság című kiállítás augusztus végéig lesz látogatható az Emlékparkban, ősztől pedig Székelyudvarhelyen mutatják be.*

**A kiállítás létrehozásában közreműködő magyarországi partnerintézmények:**

Ferenczy Múzeumi Centrum, Szentendre

Koszta József Múzeum, Szentes

Móra Ferenc Múzeum, Szeged

Tari László Múzeum, Csongrád

Türr István Múzeum, Baja

